Þeim fækkar sem óska eftir dvöl i sóttvarnarhúsum. Fyrir viku var meðaltalið á milli fimmtíu og sextíu manns á sólarhring en í gær voru þeir rúmlega tuttugu. Forstöðumaðurinn segist vera tilbúinn að pakka saman.
Staðan er þannig að hjá okkur eru 230 manns sem er í minna lagi miðað hvað verið hefur undanfarið. Þeim fer fækkandi hjá okkur. Hvað þýðir það? Það þýðir að við þurfum að gera ráð fyrir að minni þörf sé fyrir okkur, við förum hægt og bítandi að pakka saman á þeim hótelum sem losna fyrst, einhver losna fyrr en önnur samkvæmt samningi. Þannig að við gerum okkur klár í það að fara að pakka saman.
Segir Gylfi Þór Þorsteinsson forstöðumaður farsóttarhúsa Rauða Krossins.
Eru þið búin að fá tilkynningu að þið þurfið að gera það. Nei ekki ennþá en við búumst við því, það hefur verið orðað við okkur að tilkynning komi þannig að við undirbúum okkur með það í huga.
Hann segir að staðan hafi breyst á undanförnum vikum.
Þrátt fyrir margar jákvæðar niðurstöður þessa dagana hjá fólki. Um þúsund til ellefu hundruð manns eru að greinast á dag að þá komu til dæmis ekki til okkar nema rúmlega tuttugu manns í gær en að meðaltali var þetta milli 50 og 60 bara fyrir viku síðan. Þannig að það er aðeins að hægjast um hjá okkur.
Gylfi segist greina mikinn mun á þeim sem dvelja í farsóttarhúsum núna miðað við fyrr í faraldrinum.
Flestir eru nú sem betur fer nokkuð hressir við komuna og enn hressari við brottför.

Forstöðumaður farsóttarhúsa telur viðbúið að einhverjum húsum verði lokað á næstu vikum þar sem gestum fer nú ört fækkandi. Um tuttugu óskuðu eftir gistingu í gær en hafa verið á bilinu fimmtíu til sextíu.